als_Latn dik_Latn sag_Latn
Botimet e Fundit
Gjuhe Angleze 5,8,9 / LM
Ky është një udhëzues metodik që u vjen në ndihmë gjithë përdoruesve të librit të nxënësit dhe parandalon pengesat që mund të hasen gjatë studimit të gjuhës së huaj siç është në këtë rast gjuha angleze. Këtu sqarohen hap pas hapi rubrikat në tekst dhe mënyra se si ato mund zhvillohen gjatë procesit mësimor. Në libër sugjerohen edhe ushtrime të cilat zhvillojnë shprehitë e të folurit e të shqiptuarit dhe drejtshkrimin që janë aq të domosdoshme për mësimin e gjuhës së huaj. Mësuesi në asnjë rast nuk do të caktojë orë të veçantë për të shpjeguar çështjet gramatikore. Kur hasen, ato do të trajtohen vetëm në funksion të zbërthimit të copës dhe jo si gramatikë për hir të gramatikës. Në trajtimin e çështjeve gramatikore është pasur parasysh shqipfolësi dhe vështirësitë fonetike dhe gramatike që paraqet gjuha angleze për nxënësin shqiptar. Në tekst nuk është përdorur në asnjë rast gjuha shqipe. Kuptimet e fjalëve jepen të gjitha nëpërmjet ilustrimeve. Megjithatë njëherë në tre katër mësime nxënësi duhet të plotësojë një listë personale me fjalorin e anglishtes që ka përvetësuar dhe duhet ta përkthejë atë vetë në gjuhën shqipe.
Gjuhe Angleze 3-4 / LM
Në këtë Libër Mësuesi ju do të gjeni një shumëllojshmëri të aktiviteteve dhe shembuj mësimorë që do të lehtësojnë mësimin me nxënësit e rinj.
Së bashku, ne shpresojmë se do të arrijmë objektivin final:
TË NDIHMOJMË FËMIJËT TANË TË MËSOJNË ANGLISHT MIRË!
Libri i Mësuesit është në anglisht dhe ne besojmë se kjo do t'ju japë një mundësi shtesë për të lexuar dhe përdorur gjuhën angleze.
Do të mirëpresim me kënaqësi komentet tuaja konstruktive, në mënyrë që të përmirësojmë cilësinë e tekstit.
Gjuhe Angleze 3-4 / LM
Në këtë Libër Mësuesi ju do të gjeni një shumëllojshmëri të aktiviteteve dhe shembuj mësimorë që do të lehtësojnë mësimin me nxënësit e rinj.
Së bashku, ne shpresojmë se do të arrijmë objektivin final:
TË NDIHMOJMË FËMIJËT TANË TË MËSOJNË ANGLISHT MIRË!
Libri i Mësuesit është në anglisht dhe ne besojmë se kjo do t'ju japë një mundësi shtesë për të lexuar dhe përdorur gjuhën angleze.
Do të mirëpresim me kënaqësi komentet tuaja konstruktive, në mënyrë që të përmirësojmë cilësinë e tekstit.
Ushtrime dhe teste Kimia 10
Libri "Ushtrime të zgjidhura kimia 10", bazë, me autorë Aishe Karaj dhe Kristaq Lula është hartuar duke u bazuar në programin mësimor të kurrikulës së miratuar nga MASH për nxënësit e klasës së dhjetë, gjimnaz.
Botimi përmban 283 ushtrime dhe problema të zgjidhura dhe 343 problema dhe ushtrime të pazgjidhura, 112 teste të zgjidhura dhe 92 teste të pazgjidhura. Duke u mbështetur në të gjitha nivelet e nxënësve autorët kanë krijuar problema dhe ushtrime që ju vijnë në ndihmë për të plotësuar njohuritë e marra në teori si dhe për të vetvlerësuar dijet e tyre nëpërmjet testeve të shumta që janë dhënë si modele.
Të gjitha ushtrimet janë në funksion të gjashtë kapitujve që ka libri i nxënësit Kimia 10, bazë, mbi strukturën e atomeve dhe përbërjeve kimike, për reaksionet kimike dhe ndërveprimet e energjisë dhe lëndës.
Ushtrime të zgjidhura - Matematike 6-9
Teksti do t'u shërbejë të gjithë nxënësve të klasës së nëntë që përgatiten për provimet e lirimit. Në një libër të vetëm nga të gjitha tekstet e matematikës nga klasa e gjashtë deri në klasën e nëntë, autorja e ka konceptuar në 15 kapituj që synojnë përsëritjen e njohurive bazë të nevojshme për formimin matematikor të nxënësit në fund të klasës së nëntë. Në hyrje të çdo kapitulli janë dhënë përkufizimet dhe bazat kryesore teorike.
Pas kësaj jepen shembuj të zgjidhur qartë nga ana metodike. Në fund të çdo kapitulli ka teste për vetëkontrollimin e dijeve në mënyrë që nxënësi të provojë njohuritë që zotëron për kapitullin. Në fund të librit janë dhënë shtatë teste përmbledhëse për të kontrolluar njohuritë e ciklit 9-vjeçar. Testet përmbledhëse janë të ngjashme me testin e pritshëm të provimit të lirimit për klasën e nëntë. Ato përmbajnë deri në 13 ushtrime me alternativa dhe 12 ushtrime me zhvillim. Këto teste ndihmojnë nxënësin gjatë përgatitjes për provimin e lirimit të klasës së nëntë. Për testet gjatë kapitujve është dhënë në fund të librit çelësi i përgjigjeve të sakta. Për testet e përgjithshme janë dhënë çelësat e përgjigjeve të sakta dhe përgjigjet e ushtrimeve me zhvillim.
Me këtë tekst çdo nxënës do të jetë i sigurt se do të fitojë me sukses provimin e lirimit të klasës së nëntë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn